title: Conchuncions consecutivas en aragonés
text: As conchuncions consecutivas en aragonés se fan servir pa expresar conseqüencias d'o que s'ha dito. Tamién reciben a denominación d'ilativas.
  
  Son conchuncions consecutivas u ilativas en aragonés conque, pos/pus, y a forma medieval doncas.
  
  Conchunción conque 
  Ye cheneral en aragonés. Eixemplos d'uso:
  conque esta ye la nuestra vida. (cheso).
  conque marchó t'allí a cazar o bobón. (aragonés d'o Viello Sobrarbe).
  conque astí tiens las uellas, que yo enta Graus me'n iré. (baixo-ribagorzano de Graus).
  
  Conchunción doncas 
  Ye propia de l'aragonés medieval y ye un cognato d'as formas presents en catalan (doncs), occitán y francés (donc). Quan va chunto con si (si doncas), presenta un valor diferent a lo consecutivo. A l'egual que a conchunción car fue sustituita por a conchunción pos/pus, que presenta un uso més amplo. O significau de doncas representa o significau de pos/pus quan se puet dicir tamién por tanto, en conclusión.
  
  En os "Fueros d'Aragón" podemos veyer un valor consecutivo:
  
  Conchunción pos/pus 
  Deriva d'o latín POST y en aragonés se presentan as formas pos, pus y pues. Muitas vegadas ye un elemento prescindible en a oración composada, que da un recurso de continuidat.
  
  Con matiz clarament consecutivo lo veyemos en eixemplos como:
  ...aturem, pues, el bestiar y mo'n vaigam a dormir (baixo-ribagorzano de Graus).
  
  Con caracter continuativo lo trobamos en:
  pus, qué ye més vuestro? (meyo-ribagorzano de Campo).
  Voi Chuanón, pus que fas per ací? (benasqués de Sesué).
  Vai, pos tarcual (aragonés d'o Viello Sobrarbe).
  pues no n'han tirau poca, de carne (aragonés tellán).
  pues si no i has estau, ves-ie (aragonés tellán).
  
  Se considera que esta conchunción representa un castellanismo en aragonés que ha sustituito a la conchunción consecutiva doncas y a la conchunción causal car, manimenos ya trobamos pues en libros medievals como o "Libro d'el Trasoro". Si pos/pus tien o significau de porque corresponde a la conchunción causal medieval car y no a la conchunción consecutiva medieval doncas.
  
  Conchunción y con valor consecutivo 
  A conchunción y, por un regular copulativa, puet tener a vegadas una función consecutiva, como por eixemplo:
  L'otro día en compró allí uno d'Erés y s'ha muerto (semontanés d'Ayerbe).
  
  Referencias
  
  Bibliografía 
   Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010
   Francho Nagore: Gramática de la Lengua Aragonesa. Zaragoza. Mira Editores. 1989.
   Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999.
  
  Consecutivas
  Aragones